Cheick Sallah Cisse

Cheick Sallah Cisse (s. 19. syyskuuta 1993) on norsunluurannikkolainen taekwondon olympiavoittaja.

Cisse voitti Rio de Janeiron olympialaisissa 2016 kultaa alle 80 kg:n painoluokassa kukistettuaan loppuottelussa britti Lutalo Muhammadin pistein 8–6. Tämä oli Norsunluurannikon kaikkien aikojen ensimmäinen olympiakulta.

Cisse voitti alle 80-kiloisissa kultaa Afrikan kisoissa 2015. Taekwondon Afrikan-mestaruuskilpailuissa hän on saavuttanut samassa painoluokassa kultaa 2016 ja pronssia 2014. Universiadeissa hän sai hopeaa 2015.

Lähteet 

Norsunluurannikkolaiset taekwondoinit
Norsunluurannikkolaiset olympiavoittajat
Vuonna 1993 syntyneet
Elävät henkilöt